800 gymnasieelever deltog tirsdag i et spil fra Region Nordjylland 
om regional udvikling

Regionen vil gerne have de unges bud på, hvordan Nordjylland skal se ud i fremtiden. Derfor har Region Nordjyllands kommunikationsafdeling lavet et spil til landsdelens gymnasieelever ved navn "Nordjylland På Spil". Det hele foregår over nettet, hvor eleverne skal løse en række opgaver, som de løbende får point for. På den måde får Regionen de unge til at komme med en række inputs til den regionale udvikling. - Vi kunne også have gjort det på den traditionelle måde med at sende en politiker ud for at snakke med de unge, men vi ville hellere gøre det på den her måde. Så er vi også lidt innovative, som vi jo hele tiden forsøger på at være, siger kommunikationskonsulent Katrine Mørk til TV2/Nord. Førstepræmien er 2x10.000 kroner, som de vindende klasser kan bruge på et klassearrangement. Vinderne findes onsdag.